حجت الاسلام حسن روحانی:

ایران کے خلاف سلامتی کونسل کی قراردادوں کی حقیقت کھل کر سامنے آگئی

اسلامی جمہوریہ ایران کے صدر حجت الاسلام حسن روحانی نے دنیا کے ساتھ تعمیری اشتراک عمل کو ایران کی ترقیاتی پالیسیوں کا حصہ قرار دیا ہے ۔

خبر کا کوڈ: ۴۲۴۵۳۳

تاریخ: ۱۸ بهمن ۲۰۱۶ - ۱۲:۲۹

رسا نیوز ایجنسی کی رپورٹ کے مطابق اسلامی جمہوریہ ایران کے صدر حجت الاسلام حسن روحانی نے صوبہ البرز کے علماء ، فداکاروں اور منتخب شخصیات سے ملاقات میں کہا : دنیا کے ساتھ اشتراک عمل اور خارجہ تعلقات طاقت و اقتدار اور تعمیری اشتراک عمل کی بنیاد پر استوار ہونا چاہئے ۔

انہوں نے اپنے اس ملاقات میں وضاحت کرتے ہوئے بیان کیا : اس سلسلے میں ایران کو اقتصادی ترقی کے لئے بیرونی سرمایہ کاروں کو راغب کرنے کی کوشش کرنی چاہئے ۔

حجت الاسلام حسن روحانی نے تیل و گیس کے شعبوں میں ترقی کی منصوبہ بندی کی طرف اشارہ کرتے ہوئے کہا : ایران میں تیل اور گیس کے شعبوں میں سرمایہ کاری کی بہت ضرورت ہے اور اپنے پڑوسیوں کے ساتھ مشترکہ آئل فیلڈ سے مناسب استفادہ نہایت لازمی ہے ۔

اسلامی جمہوریہ ایران کے صدر مملکت نے مشترکہ جامع ایکشن پلان کی افادیت  کا ذکر کرتے ہوئے کہا : مشترکہ جامع ایکشن پلان کے بعض ثمرات و فوائد نا قابل انکار ہیں اور کوئی بھی مشترکہ جامع ایکشن پلان کو ختم نہیں کر سکتا ۔

اسلامی جمہوریہ ایران کے صدر نے مغرب ممالک کی طرف سے ایران پر ایٹم بم بنانے کے جھوٹے الزامات غلط ثابت ہونے کی طرف اشارہ کرتے ہوئے کہا : ایٹمی سمجھوتے سے ایران پر ایٹم بم بنانے کے ایٹمی انرجی کی عالمی ادارے کے دعوے جھوٹے ثابت ہوگئے ۔

حجت الاسلام حسن روحانی نے اسلامی جمہوریہ ایران پر ظالمانہ پابندی لگائے جانے کی طرف اشارہ کرتے ہوئے بیان کیا : ایران کے خلاف اقوام متحدہ کی سلامتی کونسل کی قراردادوں کی حقیقت و ماہیت کھل کر سامنے آگئی اور یہ معاملات و مسائل پوری طرح ختم ہوگئے ۔ /۹۸۹/۹۳۰/ک۳۲۳/